b'\n_START_ARTICLE_\nJudi\n_START_SECTION_\nPerjudian kasino\n_START_PARAGRAPH_\nManakala oleh kerana apa-apa jua permainan boleh dimainkan untuk wang, dan apa jua jenis permainan yang dimainkan untuk wang boleh juga digunakan untuk suka-suka, beberapa permainan biasanya ditawarkan di dalam sesebuah kasino.\n_START_SECTION_\nAtas pemikiran\n_START_PARAGRAPH_\nBagi mereka yang ketagih judi, fokus pemikiran mereka adalah pada pejudian semata-mata sehingga mengabaikan perkara-perkara yang lain. Lebih teruk lagi, mereka akan mengkaitkan segala yang berlaku sebagai nasib, kerana menganggap kehidupan adalah suatu perjudian yang besar. Selain itu, modal penyelesaian masalah mereka adalah tidak logik. Mereka sentiasa mencari bantuan daripada alam ghaib untuk kejayaan dalam hidup. Contohnya mereka mungkin memberi "batu hikmah" yang "dapat meningkatkan tuah" untuk menjayakan hidup. Pendek kata, perjudian akan mempengaruhi seseorang sehingga berpemikiran magis.\n_START_SECTION_\nKe atas kehidupan\n_START_PARAGRAPH_\nPerjudian akan membawa kepada ketidaktetapan pendapatan kepada seseorang. Ini adalah kerana dalam perjudian, seseorang sentiasanya mengalami menang-kalah secara mendadak dan secara rambang. Tanpa pendapatan yang tetap, seseorang itu sukar untuk menguruskan hartanya dengan baik. Maka tidak hairan bahawa si penjudi sentiasanya mengalami masalah kewangan.\n_START_SECTION_\nPandangan judi daripada sudut Islam\n_START_PARAGRAPH_\nPada zaman jahiliah, masyarakat Arab sangat gemar bermain judi, atau disebut mereka sebagai al-Maisir (\xd8\xa7\xd9\x84\xd9\x85\xd9\x8a\xd8\xb3\xd8\xb1). Pada masa itu, mereka tahu dua bentuk judi, iaitu al-mukhatarah dan al-tajzi\'ah. Para ulama bersepakat bahawa judi adalah haram dalam hukum Islam.'